На основу члана 17 став 4 Закона о одржавању стамбених зграда ("Службени лист ЦГ", бр. 41/16 и 84/18), члана 38 став 1 тачка 2, а у вези са чланом 27 тачка 10 Закона о локалној самоуправи ("Службени лист ЦГ“, бр. 2/18, 34/19 и 38/20), члан 35 став 1 тачка 2 и члан 38 став 1 Статута општине Никшић („Службени лист ЦГ – Општински прописи", број 31/18), Скупштина општине Никшић, на сједници одржаној \_\_\_\_\_\_\_\_ 2022. године, донијела је

**О Д Л У К У**

**о измјенама и допунама Одлуке о суфинансирању адаптације фасада зграда на територији Општине Никшић**

**Члан 1**

У називу Одлуке о суфинансирању адаптације фасада зграда на територији Општине Никшић („Сл. лист ЦГ – Општински прописи“, број 053/19), послије ријечи „фасада“ додају се ријечи „и равних кровова”.

**Члан 2**

У члану 1 Одлуке послије ријечи „фасада“ додају се ријечи „и равних кровова“.

**Члан 3**

Послије члана 2 додаје се нови члан који гласи:

**„Члан 2а**

Адаптација, у смислу ове Одлуке је извођење радова на постојећем објекту, којима се:

 1) врши обрада фасадних површина одговарајућим фасадним материјалом (фасадекс или бавалит, тј. њихови еквиваленти), и

 2) врше радови на хидроизолацији и термоизолацији равних кровова.

Радовима из става 1 овог члана не утиче се на стабилност и сигурност објекта, не мијењају конструктивни елементе, не мијења спољни изглед у односу на пројекат зграде и не утиче на безбједност сусједних објеката, саобраћаја, заштите од пожара и животне средине“.

**Члан 4**

Ова одлука ступа на снагу осмог дана од дана објављивања у "Службеном листу Црне Горе - Општински прописи".

Број: 01-030-

Никшић, \_\_\_\_\_\_\_\_\_\_2022. година

СКУПШТИНА ОПШТИНЕ НИКШИЋ

 П Р Е Д С Ј Е Д Н И К

 Немања Вуковић,с.р.

**ОБРАЗЛОЖЕЊЕ**

Правни основ за израду Одлуке о измјенама и допунама Одлуке о суфинансирању адаптације фасада зграда на територији Општине Никшић, садржан је у члану 17 став 4 Закона о одржавању стамбених зграда (,,Службени лист ЦГ", број 41/16, 84/18), којим је прописано да средства за извођење радова, редовног одржавања, нужних и хитних радова на заједничким дјеловима стамбене зграде и урбанистичке парцеле могу се обезбјеђивати и суфинансирањем са заинтересованим лицима, кредитирањем под повољним условима, које може да обезбједи јединице локалне самоуправе, а на други начин у складу са законом, члан 27 тачка 10 Закона о локалној самоуправи („Службени лист ЦГ“, бр. 2/18,34/19 и 38 /20), којим је прописано да Општина у складу са законским и другим прописима уређује односе у области становања и стара се о обезбјеђивању услова за одржавање стамбених зграда. Такође, чланом 35 став 1 тачка 2 и чланом 38 став 1 Статута Општине Никшић („Службени лист ЦГ – Општински прописи“, број 31/18), прописано је да Скупштина доноси Статут Општине, пословник, одлуке, рјешења, повеље, препоруке, планове, програме и друге акте.

Разлог доношења ове Одлуке је, поред естетске функције је и заштита од пропадања заједничких простора етажних власника станова као и обезбјеђивању бољих услова становања и пословања у стамбеним и стамбено-пословним зградама.

Из наведених разлога, због проблема лошег стања равних кровова на једном дијелу зграда у општини, суфинансирање се проширује и на равне кровове, што је прописано чланом 1 и 2 Одлуке.

Сходно наведеном, постојала је потреба за измјенама и допунама Одлуке.

За спровођење предложене Одлуке предвиђена су средства буџетом Општине Никшић, која су планирана Програмом уређења простора општине Никшић.

 СЕКРЕТАР

 Ђорђије Манојловић, дипл.инг